Document ID: 32000D0088

KOMMISSIONENS BESLUTNING
af 21. december 1999
om ændring af beslutning 97/296/EF om listen over tredjelande, hvorfra det er tilladt at indføre fiskerivarer til konsum
(meddelt under nummer K(1999) 4765)
(EØS-relevant tekst)
(2000/88/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr(1), senest ændret ved beslutning 98/603/EF(2), særlig artikel 2, stk. 2, og artikel 7, og
ud fra følgende betragtninger:
(1) Kommissionens beslutning 97/296/EF(3), senest ændret ved beslutning 1999/814/EF(4), indeholder listen over de tredjelande og territorier, hvorfra det er tilladt at indføre fiskerivarer til konsum; del I i bilaget indeholder listen over de lande og territorier, der er omfattet af en særlig beslutning, og del II listen over dem, der opfylder betingelserne i artikel 2, stk. 2, i beslutning 95/408/EF;
(2) Kommissionens beslutning 2000/83/EF(5), 2000/86/EF(6), 2000/85/EF(7) og 2000/87/EF(8) fastlægger særlige betingelser for import af fiskerivarer og akvakulturprodukter med oprindelse i henholdsvis Pakistan, Kina, Letland og Litauen; Pakistan, Kina, Letland og Litauen bør derfor i del I i bilaget tilføjes til listen over de lande og territorier, hvorfra indførsel af fiskerivarer til konsum er tilladt;
(3) Belarus og Grenada har givet meddelelse om, at de opfylder tilsvarende betingelser og er i stand til at garantere, at de fiskerivarer, som udføres til EF, opfylder hygiejnebetingelserne i Rådets direktiv 91/493/EØF(9), senest ændret ved direktiv 97/79/EF(10), og ovennævnte liste bør derfor ændres, så de optages i listens del II;
(4) de alvorlige mangler, der er konstateret ved et inspektionsbesøg i Bulgarien, medfører, at import af fiskerivarer fra dette land ikke kan tillades, og landet bør derfor udgå af listen;
(5) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
Bilaget til beslutning 97/296/EF affattes som anført i bilaget til denne beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 21. december 1999.

Labels: 0
3
5
6